Norvegiya koronavirus sabab joriy etilgan cheklovlarni yanada kuchaytirdi

Norvegiyada koronavirusga chalinish holatlari soni ortib bormoqda, shu bois mamlakat hukumati infeksiyaga qarshi kurash doirasida avval joriy etilgan cheklovlarni yanada kuchaytirish, xususan, kafelarda alkogol ichimliklar savdosini taqiqlash va xususiy tadbirlarda qatnashuvchilar sonini cheklash haqida qaror qabul qildi. Bu haqda mamlakat bosh vaziri Erna Sulberg ma’lum qilgan.

Mamlakatning 40 ta munitsipalitetida kasallanish holatlari ortib bormoqda; aholining bayramlardan so‘ng vatanga qaytishi va mamlakatda koronavirusning yangi shtammi aniqlanishi fonida, bu holat rasmiylarning haqli xavotiriga sabab bo‘lyapti, deya izohlagan bosh vazir.
Ma’lum bo‘lishicha, 4—18-noyabr kunlari Norvegiyada quyidagi cheklovlar amal qiladi:
Shuningdek, Norvegiya hukumati quyidagilarni tavsiya qilgan:
Yanvar o‘rtalarida hukumat amaldagi epidemiologik vaziyatdan kelib chiqib, cheklov choralarini qayta ko‘rib chiqadi. Qayd etish joiz, yangi cheklovlarga qadar poytaxt Osloda mamlakatning boshqa hududlariga nisbatan qat’iyroq tartib hukmronlik qilayotgan edi. Shaharda har qanday jamoat tadbirlari va uydan tashqaridagi uchrashuvlar taqiqlangan, kinoteatrlar, teatrlar, sport zallari va basseynlar yopilgan. Noyabr o‘rtalaridan boshlab poytaxt restoranlarida alkogol sotilmayapti.
Jons Hopkins universiteti ma’lumotlariga ko‘ra, pandemiya boshidan beri Norvegiyada 50,5 mingta kasallanish holati qayd etilgan. Mamlakatda shu vaqtgacha koronavirusga chalingan 436 kishi vafot etgan.